
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2015. gada 1. septembra noteikumos Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Eiropas Parlamenta un Padomes  2019. gada 5. jūnija Regula (ES) 2019/1009, ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003 (turpmāk – regula 2019/1009).
1.2. Mērķis
Mērķa apraksts
Grozījumi Ministru kabineta 2015. gada 1. septembra noteikumos Nr. 506 "Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi" (turpmāk – noteikumi) tiek izdarīti, lai tos pielāgotu regulas 2019/1009 prasībām, aktualizētu noteikumos ietvertās atsauces uz normatīvajiem aktiem un precizētu noteikumos ietvertās prasības un terminus.
 
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
-
1.3. Pašreizējā situācija, problēmas un risinājumi
Pašreizējā situācija
Tā kā no 2022. gada 16. jūlija tiks piemērota  Eiropas Parlamenta un Padomes  2019. gada 5. jūnija Regula (ES) 2019/1009, ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003 (turpmāk – regula 2019/1009), pašreizējā Eiropas Parlamenta un Padomes 2003. gada 13. oktobra Regula (EK) Nr. 2003/2003 par mēslošanas līdzekļiem (turpmāk – regula Nr. 2003/2003) zaudēs spēku. Pašlaik nav noteikts termiņš, cik ilgi mēslošanas līdzekļi un substrāti var atrasties sarakstā “Atļauts lietot bioloģiskajā lauksaimniecībā”. Latvijā sagatavotiem mēslošanas līdzekļu maisījumiem noteikumi paredz atsevišķas normas par to reģistrēšanu.
Problēmas un risinājumi
Problēmas apraksts
 Pašlaik tādi  EK mēslošanas līdzekļi, kuri atbilst regulas Nr. 2003/2003 kvalitātes prasībām, tiek marķēti ar zīmi “EK marķējums”, taču saskaņā ar regulu 2019/1009 un Eiropas Parlamenta un Padomes 2008. gada 9. jūlija Regulu (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un  atceļ regulu (EEK) Nr. 339/93, ES mēslošanas līdzekļiem, kas atbilst regulas prasībām, ir jābūt CE zīmei. Tā kā no 2022. gada 1. janvāra tiks piemērota  Eiropas Komisijas 2021. gada 15. jūlija Īstenošanas regula (ES) 2021/1165, ar ko atļauj bioloģiskajā ražošanā izmantot noteiktus produktus un vielas un izveido to sarakstus, lai īstenotu Eiropas Parlamenta un Padomes 2018. gada 30. maija Regulu (ES) Nr. 2018/848 par bioloģisko ražošanu un bioloģisko produktu marķēšanu un ar ko atceļ Padomes regulu (EK) Nr. 834/2007 (turpmāk – regula 2021/1165), spēku zaudēs pašreizējā Eiropas Parlamenta un Padomes 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Eiropas Parlamenta un Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu. Eiropas Parlamenta un Padomes 2008. gada 9. jūnija Regula (EK) Nr. 764/2008, ar ko nosaka procedūras, lai dažus valstu tehniskos noteikumus piemērotu citā dalībvalstī likumīgi tirgotiem produktiem, un ar ko atceļ lēmumu Nr. 3052/95/EK, ir zaudējusi spēku, un tās vietā ir stājusies spēkā Eiropas Parlamenta un Padomes  2019. gada 19. marta Regula (ES) 2019/515 par citā dalībvalstī likumīgi tirgotu preču savstarpēju atzīšanu un Regulas (EK) Nr. 764/2008 atcelšanu. Lai novērtētu mēslošanas līdzekļu un substrātu atbilstību kvalitātes prasībām, pašlaik akreditētas laboratorijas tos var testēt ar regulā Nr. 2003/2003 norādītajām metodēm, taču jaunajā regulā 2019/1009 šādas metodes nav norādītas. Šādas testēšanas metodes mēslošanas līdzekļiem un substrātiem saskaņā ar regulu 2019/1009 tiks noteiktas Eiropas komisijas īstenošanas aktā. Ja mēslošanas līdzekli vai substrātu Latvijā ražo pēc gala lietotāja individuāla pasūtījuma, tad tas nav jāreģistrē, līdz  ar to šī  norma ir skaidri jānorāda noteikumos.  
Regulā Nr. 2003/2003 ir noteikts, ka amonija nitrāta mēslošanas līdzeklim ar slāpekļa saturu, kas pārsniedz 28 procentus, ir jāveic detonācijas tests, savukārt regulā 2019/1009 šāds tests tiek saukts par detonācijnoturības testu. Ņemot vērā to, ka amonija nitrāta mēslošanas līdzekļiem ar slāpekļa saturu, kas pārsniedz 28 procentus, uzglabājot var mainīties kvalitāte, līdz ar to drošības nolūkos ir jānosaka, ka testēšanas pārskats par detonācijnoturību nedrīkst būt  vecāks par 12 mēnešiem.
Tā kā mēslošanas līdzekļu maisījumu gatavotājs tiek uzskatīts par ražotāju, tad  uz viņu attiecas visas tās pašas prasības, kas uz ražotāju un nav nepieciešamas atsevišķas normas par maisījumu reģistrēšanu. Līdz ar to ir svītrojams noteikumu 16. punkts, kā arī norādes noteikumu 45., 59. punktā par mēslošanas līdzekļu maisījumu gatavošanu.
 Mēslošanas līdzekļiem un substrātiem, kas minēti mēslošanas līdzekļu un substrātu sarakstā “Atļauts lietot bioloģiskajā lauksaimniecībā” var tikt mainītas izejvielas, tā ka tie vairs neatbilst sākotnējām kvalitātes prasībām, turklāt citās Eiropas Savienības dalībvalstīs izsniegtie sertifikāti, kas liecina par to, ka mēslošanas līdzeklis vai substrāts atbilst izmantošanai bioloģiskajā lauksaimniecībā, tiek izsniegti uz noteiktu termiņu, tāpēc būtu jāietver prasība par to, cik ilgi mēslošanas līdzekļi un substrāti var atrasties sarakstā “Atļauts lietot bioloģiskajā lauksaimniecībā”. 
Lai dienests lēmumu par mēslošanas līdzekļa vai substrāta atbilstību regulas 2021/1165 Ⅱ pielikuma prasībām varētu pieņemt normatīvo aktu noteiktajā kārtībā, ir nepieciešams noteikt konkrētu termiņu 39.3 punktā minētās papildinformācijas iesniegšanai.
 Tā kā patlaban ostu minerālmēslu saslauku ievešanai Valsts augu aizsardzības dienests izsniedza atļauju, kas neparedzēja norādīt ne ievesto minerālmēslu saslauku daudzumu, ne partijas daudzumu, noteikumos ir nepieciešami  precizējumi, lai minerālmēslu saslauku ievešanai piemērotu atbilstošu atļauju. Ņemot vērā to, ka noteikumu 75.1. apakšpunktā minētajā testēšanas pārskatā ir jānorāda ne tikai nevēlamo piemaisījumu saturs, bet arī deklarējamie rādītāji, tādēļ norāde uz to, ka testēšanas pārskatā ir norādīts tikai nevēlamo piemaisījumu saturs ir svītrojama.
Tāpat ir jāprecizē, ka neitralizēšanas spēja, izteikta kā kalcija karbonāta (CaCO3) ekvivalents, ir procentuāla no dabīgi mitra kaļķošanas materiāla masas.
Risinājuma apraksts
 Ievērojot iepriekšminēto, noteikumu prasības un termini tiks saskaņoti ar regulā 2019/1009 ietvertajām prasībām un terminiem.
Tiks noteiktas prasības, ka mēslošanas līdzekļi un substrāti var atrasties sarakstā “Atļauts lietot bioloģiskajā lauksaimniecībā” piecus gadus pēc to iekļaušanas tajā. Tādējādi tiks nodrošināts, ka bioloģiskajā lauksaimniecībā tiek izmantoti tikai atbilstīgi mēslošanas līdzekļi un substrāti un ka attiecīgajā sarakstā būs aktuāla informācija par iekļautajiem mēslošanas līdzekļiem un substrātiem.
 Tiks arī precizēts, ka mēslošanas līdzekļu maisījumu gatavotājs tiek uzskatīts par ražotāju, tāpēc no noteikumiem ir jāsvītro šis termins un atsevišķas normas par maisījumu reģistrēšanu.

 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Mēslošanas līdzekļu un substrātu apritē iesaistītās  personas
Ietekmes apraksts
-
Juridiskās personas
Mēslošanas līdzekļu un substrātu apritē iesaistītās  personas
Ietekmes apraksts
Tā kā mēslošanas līdzekļi un substrāti tiks iekļauti mēslošanas līdzekļu un substrātu sarakstā “Atļauts lietot bioloģiskajā lauksaimniecībā” uz pieciem gadiem, tas tiešā veidā ietekmēs personas, kuras ir iekļāvušas savu produkciju minētajā sarakstā. Tas nozīmē, ka personām piecus gadus pēc mēslošanas līdzekļa vai substrāta iekļaušanas minētajā sarakstā būs jāiesniedz vajadzīgie dokumenti, lai Valsts augu aizsardzības dienests varētu atkārtoti izvērtēt mēslošanas līdzekļa vai substrāta atbilstību regulas 2021/1165 II pielikumā noteiktajām prasībām.

 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2012. gada 10. jūlija noteikumi Nr. 493 “Valsts augu aizsardzības dienesta maksas pakalpojumu cenrādis”
 
Pamatojums un apraksts
Jāsagatavo grozījumi, lai aktualizētu noteikumos ietvertās atsauces uz normatīvajiem aktiem.
Atbildīgā institūcija
Zemkopības ministrija
4.1.2. Ministru kabineta 2007. gada 30. janvāra noteikumi Nr. 83 “Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību”

 
Pamatojums un apraksts
Jāsagatavo grozījumi, lai svītrotu aktualitāti zaudējušas normas un precizētu terminus.
Atbildīgā institūcija
Zemkopības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32019R1009
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes  2019. gada 5. jūnija Regula (ES) 2019/1009, ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003
Apraksts
-
ES tiesību akta CELEX numurs
32021R1165
ES tiesību akta datums, izdevējinstitūcija, numurs, veids un nosaukums
Eiropas Komisijas 2021. gada 15. jūlija Īstenošanas regula (ES) 2021/1165, ar ko atļauj bioloģiskajā ražošanā izmantot noteiktus produktus un vielas un izveido to sarakstus
Apraksts
-
ES tiesību akta CELEX numurs
32019R0515
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes  2019. gada 19. marta Regula (ES) 2019/515 par citā dalībvalstī likumīgi tirgotu preču savstarpēju atzīšanu un Regulas (EK) Nr. 764/2008 atcelšanu
Apraksts
-
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes  2019. gada 5. jūnija Regula (ES) 2019/1009, ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2019/1009 Ⅰ pielikuma Ⅱ daļas PFC 1 (C)(I)(a)(i-ii)(A) 5. punkts, Ⅳ pielikuma Ⅱ daļas A1 modulis 4. punkts, 4.3, 4.4. apakšpunkts
	Noteikumu projekta 10. punktā izteiktais noteikumu Nr. 506 21.3. apakšpunkts
	Pārņemtas pilnībā
	Noteikumos netiek noteiktas stingrākas prasības nekā regulā 2009/1009

	Regulas 2019/1009 4. panta 1. punkta a),b) apakšpunkts
	Noteikumu projekta 18. punktā izteiktais noteikumu Nr. 506 43. punkts
	Pārņemtas pilnībā
	Noteikumos netiek noteiktas stingrākas prasības nekā regulā 2009/1009

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2021. gada 15. jūlija Īstenošanas regula (ES) 2021/1165, ar ko atļauj bioloģiskajā ražošanā izmantot noteiktus produktus un vielas un izveido to sarakstus

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu 2021/1165 
	Noteikumu projekta 11. punktā izteiktais noteikumu Nr. 506 24. punkts
	Pārņemtas pilnībā
	Noteikumos netiek noteiktas stingrākas prasības kā regulā 2021/1165 

	Regulas 2021/1165 II pielikums
	Noteikumu projektā izteiktais noteikumu Nr. 506  1.2., 39.22. un 39.51. apakšpunkts, 39.1 un 39.3 punkts, 12. pielikuma 12. punkts, 13. pielikuma 10. punkts, 14. pielikuma 11. punkts
	Pārņemtas pilnībā
	Noteikumos netiek noteiktas stingrākas prasības kā regulas 2021/1165 II pielikumā

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes  2019. gada 19. marta Regula (ES) 2019/515 par citā dalībvalstī likumīgi tirgotu preču savstarpēju atzīšanu un Regulas (EK) Nr. 764/2008 atcelšanu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu 2019/515
	Noteikumu projekta 3. punktā izteiktais noteikumu Nr. 506 1.3. apakšpunkts
	Pārņemtas pilnībā
	Noteikumos netiek noteiktas stingrākas prasības nekā regulā 2019/515

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts augu aizsardzības dienests
Nevalstiskās organizācijas
Jā
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
No 2021. gada 18. oktobra līdz 1. novembrim informācija par noteikumiem tika ievietota TAP portāla sadaļā “Sabiedrības līdzdalība” https://tapportals.mk.gov.lv/public_participations/, kurā sabiedrības pārstāvji varēja sniegt viedokļus par projektu.
Noteikumu projekts 2021. gada 18. oktobrī elektroniski tika nosūtīts saskaņošanai biedrībām "Lauksaimnieku organizāciju sadarbības padome" (LOSP), "Zemnieku Saeima" un "Latvijas Lauksaimniecības Kooperatīvu Asociācija" (LLKA).

Saite uz sabiedrības līdzdalības rezultātiem pieejama te: https://tapportals.mk.gov.lv/public_participations/ed87efbd-5b5c-49e5-885a-6c7c844e4385 
6.3. Sabiedrības līdzdalības rezultāti
Par TAP portālā *https://tapportals.mk.gov.lv) ievietoto noteikumu projektu netika saņemti iebildumi vai priekšlikumi. Nevalstiskās organizācijas viedokli nesniedza.
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts augu aizsardzības dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Grozījumi tieši ietekmēs arī Valsts augu aizsardzības dienesta personāla uzdevumus, jo pēc pieciem gadiem būs no jauna jāizvērtē mēslošanas līdzekļu un substrātu atbilstība bioloģiskajai lauksaimniecībai, lai tos varētu iekļaut mēslošanas līdzekļu un substrātu sarakstā "Atļauts lietot bioloģiskajā lauksaimniecībā".

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

